Beredskabscenter Aalborg blev onsdag morgen klokken 07.07 kaldt ud til en brand på Sygehus Syd i Aalborg. - Der opstod kraftig røgudvikling ved en automat i sygehusets forgang, og det var nødvendigt at lukke hovedindgangen og bede personalet om at blive på afdelingerne for at få styr på røgen, siger indsatsleder Lennart Olsson til TV2/NORD. Det var en teknisk fejl i automaten, som var årsag til branden og Lennart Olsson fortæller, at ingen mennesker kom til skade ved branden.

Referat:
En brand i en såkaldt kombiautomat lukkede her til morgen Sygehus Syd i Aalborg i omkring en halv time på grund af kraftig røgudvikling.